ORIGINALNA NETFLIXOVA SERIJA
EPIZODA 3
Nalaziš se sa Seo Dal-mi, zar ne?
Da.
Kako to znate?
Objasnit ću u autu.
Pričekajte. Samo trebam ovo predati.
-Trebam samo pet minuta. -Dobro, hajdemo.
-Hajde. -Samo pet minuta.
ZA DO-SANA
„Za Do-sana.“
Je li ovo pismo zaista za mene?
Pa… Mislim, je.
„Jesi li ikad namjerno lutao…“ Ne, nisam nikad.
Možeš li samo nastaviti čitati?
JESI LI IKAD NAMJERNO LUTAO?
„Danas sam…“
Danas sam namjerno besciljno lutala.
Jesi li ikad svjesno pokisnuo, iako si imao kišobran?
To sam danas učinila.
Dan je bio sparan
i kiša me je skroz rashladila.
Prošetavši…
„Prošetavši tako pola sata,
kiša je prestala
i pred očima mi se ukazao divan prizor.“
Vidjela sam ogromnu dugu.
Izgledala je kao da bi mi ispunila bilo koju želju.
Tad sam iznenada shvatila.
Zapravo je lijepo
ponekad besciljno lutati.
Tu i tamo…
„Tu i tamo
bi bilo predivno ploviti bez karte.“
Ova Seo Dal-mi…
Zvuči prilično ekscentrično.
Misliš? Ja sam se mogao poistovjetiti s time.
Ja ne mogu.
Zašto lutati kad znaš kuda ideš?
Imaš kišobran. Zašto pokisnuti?
Vidjela je dugu nakon što je neko vrijeme lutala.
Dvostruku dugu.
Da, taj mi je dio najteže razumljiv.
Zašto dugi uputiti želju?
To je samo prelamanje i refleksija svjetla.
Hej, nije u tome poanta.
Pričamo li uopće o istom?
Jesi li pao ispite iz korejskog?
O, u tome nikad nisam bio dobar.
Ali zato u matematici i znanosti…
Zar ne razumiješ pismo?
Ključna riječ nije „duga“.
-Da. -Aha.
Dobro.
Koja je onda ključna riječ?
Što ću s tobom?
ANĐEO
ULAGAČ KOJI ULAŽE U MLADE RAZVOJNE TVRTKE
I PRUŽA MENTORSTVO
EPIZODA 3
Živjeli.
Kad je objava?
Konačna beta-verzija će vjerojatno izaći krajem godine.
-Lijepo. -Brzo je to.
Rekao sam da je dobar.
Hoćete li uložiti i na jugoistoku?
Naravno.
-Znao sam. -Svakako.
Ranije nego sam mislila.
Ajme.
O, oprostite. Oprostite!
Žao mi je.
-Dobra večer. Hvala što ste došli. -Zdravo.
-Hvala vam. -Hvala što ste došli.
-Nicole! -In-jae.
Vidimo se prije nego odem za SAD?
-Da, kad ideš za San Francisco? -Sljedeći utorak.
O, tako brzo.
Kako ti je…
O, dobro. A ti?
-Dobro sam. -Dobro? Drago mi je.
Odlaziš sutra?
Odlazite zajedno?
Ne, ja moram ostati u Koreji.
Pa, da. Ovo je moj partner.
Aha.
Čekaš li dugo?
Da, jako dugo.
Nedostajao si mi.
Pa, ja sam…
Oprosti, nemojmo sad nadoknađivati propušteno.
Mama i sestra su mi ovdje.
Lagala sam sestri,
rekla sam joj da te viđam svaki dan i da smo
u romantičnoj vezi.
Molim? „Romantičnoj“?
Suludo, zar ne? Znam.
Rekla sam čiste gluposti, ali samo ti glumi.
Ne znam lagati.
Samo danas. Ne smijem ovdje ispasti budala.
Pa te molim…
Hej, In-jae. Tražila sam te.
I ja sam tražila tebe.
Mislila sam da se negdje skrivaš.
Zašto bih se skrivala?
Skroz si odrasla.
Umalo te nisam prepoznala.
Ni ja tebe.
Jako si se promijenila, majko.
„Majko“?
Samo me zovi mama.
Je li to…
Da, ovo je Do-san. Nam Do-san.
Moj dečko.
-Zdravo. -Puno sam toga čula o tebi.
Ja sam Won In-jae, izvršna direktorica Nature Morninga.
O, zdravo.
Dal-mijina… Smijem li govoriti da sam tvoja sestra?
Naravno.
Dal-mi se hvalila tobom.
Zajedno ćete osnovati tvrtku?
Molim? Ne, zapravo ne.
Ne?
Rekla si da se pripremate osnovati tvrtku.
Da.
To je zapravo bila…
Time je mislila da ćemo raditi zajedno.
-A tako? -Da.
Pitao sam je da se pridruži mojoj tvrtki kao izvršna direktorica.
-Izvršna direktorica? -Da.
Ali još nam ne vjeruje. Pa ju možda vas dvije možete uvjeriti.
Onda trebam znati čime se tvoja tvrtka bavi.
-Imaš li posjetnicu? -Da, imam.
SAMSAN TECH
Ja sam Nam Do-san, izvršni direktor Samsan Techa.
„Izvršni direktor“?
Ajme, oduševljena sam svaki put kad to čujem.
SAMSAN TECH
TRAŽIMO ULAGAČE
Posjetnica ti je
baš posebna.
Retro je. Znaš, retro je sad jako popularno.
Jeste ušli u krug investicija?
JEDNA ETAPA FINANCIRANJA
Molim? Krug?
Molim?
Pa…
Od prvog se kruga sve odvija poprilično brzo.
„Prvog kruga“?
Nemate zajamčen kapital?
Ne znaš što to znači?
Krug investicija je… Stvar je u tome da…
Mlada je to tvrtka za koju smo izuzetno zainteresirani.
Nadomak je većeg kruga investicija. Zar ne, g. Name?
Da. Tako je, prije prvog većeg kruga.
Gospodine Hane.
-Poznaješ ga? -Da, on je anđeo…
To jest, on je g. Han Ji-pyeong.
Han Ji-pyeong iz Rizičnog kapitala SH. Gđica Seo Dal-mi, zar ne?
G. Nam mi je rekao mnogo o vama.
O, zaista?
G. Name, imate li trenutak?
-Naravno. -Molim vas, ispričajte nas.
Jesi li provjeravao e-mail?
-Molim? -Poslao sam ti okvirni sporazum.
Samo se smij i ponašaj se prirodno.
UVJETI SKLAPANJA POSLA
Čini se da mu ide jako dobro.
Zar ne? Nije li baš kul?
Kao što kažu, svaka ptica svome jatu leti.
Zašto si ovdje?
Rekao sam ti da je Sand Box van mojih mogućnosti.
Da, znam.
Ne očekujem ništa.
Zašto si onda ovdje? Radiš za UNICEF ili tako nešto?
Samo si došao pomoći?
Ali nisam siguran da sam bio od pomoći.
Jesi.
Ljudi već misle da si direktorska faca.
Ja?
-Zašto. -Jer si sa mnom.
-Hvalite li se vi to? -Samo sam iskren.
Nastavi pričati kako bi ispao faca.
-O čemu da pričam? -Samo… Pričaj bilo što.
Stihove himne.
„Dok se Baekdu ne istroši i Istočno more ne isuši.“
„Neka Bog zaštiti i očuva našu zemlju.“
Krasno.
Trebala si mi reći da ti je dečko u IT industriji.
Mogla sam mu pomoći prije povratka u SAD.
Pa…
Mislim da mu ne treba tvoja pomoć.
„Dokle bor na vrhu Namsana…“
-„Stoji čvrst.“ -„Stoji čvrst.“
Tata će doći brzo. Trebala bi ostati i pozdraviti ga.
Zašto bih? Tvoj je tata.
Tvoje je prezime Won, a moje Seo.
A da?
Kamo ideš? Parkirališno je osoblje onuda.
O, bus…
Dovezao si se, zar ne? Hajde, ovuda je.
Čekajte ovdje.
-Ali ja… -Hajde.
Zdravo.
-Znaš voziti, zar ne? -Naravno.
Ajme, to ne zvuči uvjerljivo.
Auto mi je skup.
Rijetko ga koristim jer ga smatram blagom…
Zaboravi.
Vozi sigurno.
Zašto bih vas vozio kući?
Ne
Ne mene, nju.
Uzmi moj auto i odvezi Seo Dal-mi kući.
Budi dobar.
Pričaj o nečem…
Ne, nemoj pričati. Samo drži jezik za zubima.
Samo kimaj glavom i povremeno se nasmij.
Da, tako.
Budi tih, zgodan frajer.
Zatim daj neki izgovor i nestani iz njenog života.
Kakav izgovor?
Neki od onih koje tipovi najčešće daju.
Terminalna bolest?
Ne, to je pretjerano.
O, samo joj reci da imaš curu. To će biti najjednostavnije.
Reci da si zaručen.
Ali slobodan sam. Nikad nisam imao curu.
-Ponosiš se time? -Samo sam iskren.
Ajme…
Odmah vrati auto. Nemoj skrenuti s puta.
Na GPS-u pronađi „dom“.
Možeš ti to, zar ne?
Da, ne brinite.
Mjenjač je zdesna.
-Ovaj? -Ne, onaj.
A žmigavci… Slijeva su ti.
Dal-mi.
Smijem li te zagrliti?
Ne, ja sam…
Sigurno misliš da nemam srama,
ali mnogo si mi nedostajala.
Jako sam brinula zbog tebe.
Baš mi je žao.
Tako sam zahvalna kad vidim da si stasala u tako divnu mladu damu.
Vruće je. Razgovarajmo ovako.
Žao mi je.
Kao što vidiš, ide mi dobro,
naporno radim i tu i tamo se viđam s nekim.
Svaki sam dan zahvalna zbog izbora koji sam donijela onaj dan.
Pa ti ne treba biti žao.
Dal-mi, ja…
I odsad se ne bi trebala brinuti zbog mene
jer će mi život biti još bolji.
Bit ću iskrena. Trenutno nisam jednako uspješna kao In-jae.
To priznajem.
Ali In-jae je tri godine starija od mene.
Pa mi daj tri godine.
Dotad ću je nadmašiti.
Kladimo se u 10 000 vona. Što misliš?
Rekla si 10 000 vona?
Sve više od toga baka smatra kockanjem.
Može. Eto, 10 000 vona.
Ali neće me biti lako nadmašiti.
Naravno, znam.
Zato želim raditi s Do-sanom
i razvijati tvrtku.
Pokušat ću doći do razine Stevea Jobsa ili Marka Zuckerberga,
pa se nećeš usuditi biti bolja.
-Kako blefiraš. -Naučila sam imati velike snove.
San ti je toliko nerealan
da me zapravo intrigira.
Da? Neću te razočarati.
Onda odlazim.
Dal-mi.
Blefiranje bez stvarnog plana
čini te varalicom.
Raščišćavanje nakon svega
čini te jednakom tvome ocu.
Navijam za tebe.
Trebala bih poći.
Hej, koja je tvoja adresa?
Možeš li samo krenuti?
Moram unijeti tvoju adresu kako…
Plačeš li?
Hej, zašto…
Samo kreni. Molim te.
Dobro.
RASPOLOŽIV
Može, molim vas, za onim bijelim autom?
Navijam za tebe.
Kvragu. Baš sam uzrujana.
Zašto me ona mora tako zbunjivati?
Uzmi.
Hvala.
Zar nije malo vruće? Da upalim klimu?
Gdje je gumb?
O, koji…
Zašto se ovo otvara?
Žao mi je.
Vozimo se ovako.
Vjetar je ugodan.
Dosad nisam bila u kabrioletu.
Ni ja.
Ni ti?
Mislim, ovo je zapravo bolje. Sviđa mi se hladni povjetarac.
Do mene se zapravo ide suprotnim smjerom.
Ha?
Stvarno?
Ovdje se ne mogu okrenuti polukružno.
Potrajat će.
To je dobro.
Je li ono Sand Box?
Tako je lijepo.
Da.
Baš lijepo.
Ha?
Umirem od gladi.
I ja.
Što mu je ovih dana? Uvijek mora
doći zadnji, zar ne?
Izgledate sjajno.
-Možete li mi pozvati taksi? -Da, gospođo.
Odlaziš? Trebala bi pozdraviti tatu.
Danas sam baš preplavljena osjećajima.
Nisam raspoložena praviti mu društvo.
-Zašto je Sang-su ovdje? -Čestitam.
Pravo bi pitanje bilo…
Zašto ga je tata doveo?
Nisi znala?
Ova je zabava organizirana
kako bi se Sang-su mogao umrežavati.
Šališ li se? Samo mi je tajnik.
Tajnik?
Hej, zar misliš da mu tvoj tata daje da radi za tebe
samo da bude tvoj tajnik?
Zna da naporno radiš, pa želi da Sang-su promatra i uči.
-Onda… -Da može preuzeti zasluge za sve.
Ne, da ti može sve oduzeti.
-Mama. -Saberi se, budalo.
-Uđimo. -Dobro.
-Drago mi je. -Drago mi je.
Sang-su se čini naivan, no lukava je lija.
Ti izgledaš pametno, ali nemaš pojma.
Ne sabereš li se, sve će ti oduzeti.
Budi ili lukava kao lija
ili zločesta, kao uvijek prema meni.
Zar nemaš ponosa?
-Drago mi je. -Da.
Drago mi je.
-Također. -Kasniš, tata.
Hej, In-jae.
-I ti si došao, Sang-su. -Da, bok.
-Sjajno ti to stoji. -Hvala ti.
Tata, upoznaj me s onim ljudima.
Aha. Bok.
Prilično sam siguran da su ovdje negdje.
Rekao sam mu da ju vozi direktno kući.
Baš ne sluša.
Ajme, kakav prizor. Pogledaj ti to dvoje.
Ajme, sad se osjećam puno bolje.
-Evo tvog deserta. -Hvala ti.
Nećeš pitati?
Pitati što?
Zašto sam te iznenada pozvala
i zašto sam onako blefirala pred mamom i sestrom.
Zašto sam plakala.
Zar nisi znatiželjan?
Znatiželjan sam.
Zašto onda ne pitaš?
Zato što…
Sad
se pravim da sam tih, zgodan frajer.
Molim?
Ne smijem se smijati.
Ako se smiješ odmah nakon plakanja, dlake će ti rasti gdje ne bi trebale.
Ne, ne brini. To je skroz krivo.
Inače bi svi imali više dlaka
na guzici nego na glavi.
Takve su promjene raspoloženja vrlo česte,
pa ne brini.
Stvarno? Sad se osjećam bolje.
Je li zato što se ne pravim da sam tiha, zgodna cura?
Znatiželjna sam.
Oko čega?
Tebe. Želim znati sve o tebi.
O tvojoj obitelji, prijateljima
i interesima.
Bilo bi ti dosadno.
I roditeljima dosađujem kad pričam.
Ipak mi reci.
Sviđa mi se…
O čemu, dovraga, oni pričaju?
Dosadno, zar ne?
Ne, bilo je jako zanimljivo.
I kul.
Samo sekundu.
Što to radiš?
Odvezi ju kući i stani više tome na kraj.
-Tko je to bio? -Ha?
Nitko.
Da pogodim, tvoja cura.
Naravno, imaš curu.
Znala sam.
Nemoguće da si slobodan.
Odvest ću te kući.
Ne, živim skroz blizu. Prošetat ću.
-Ipak… -Ne, stvarno nema potrebe.
Tvoja bi cura to krivo shvatila. Idi kući.
Pa, onda idem.
-Dobro, bok. -Bok.
Ne možemo predstaviti tog dangubu kao svog sina.
Moj prvorođenac nema posao i vodi lošu tvrtku.
Tko bi se htio udati za tebe?
Od razvojnih tvrtki u koje nisam uložio
nijedna nije uspjela.
Niti jedna.
Zato nikad neću uložiti u vašu tvrtku.
Do-sane,
ti si moja lijepa glazbena kutija.
Kladim se da imaš dražesnu melodiju.
U to sam sigurna.
Hej!
Dolazi. Brzo.
Čekaj, Dal-mi!
Ha? Što je sad?
Ha?
Jesi li otvorila glazbenu kutiju?
Glazbenu kutiju? Dovraga.
Da.
Kako je zvučala?
Bila je
nevjerojatno
divna.
Mislim da znam koja je ključna riječ.
Kakva ključna riječ?
„Ploviti bez karte“.
Hej, stani. Nam Do-sane!
Hej!
Nimalo mi nije dolikovalo, no baš to
mi je u tom trenutku palo na pamet.
Da ne bi bilo loše
ploviti bez karte, čak i ako se izgubimo.
Dokle god sam s tobom.
Uzmi ovo.
-Moju posjetnicu. -Zašto joj ju daje?
SAMSAN TECH
SAMSAN TECH, NAM DO-SAN
Smijem li ju zaista uzeti?
-Tvoja cura… -Ne, nemam curu.
Nikad nisam imao.
U moje su škole išli samo dečki. Nikad nisam izlazio s nekim.
-Stvarno? -Da.
Ni ja. Ni ja nikad nisam izlazila s nekim.
Mislim, bilo je tipova kojima sam se sviđala.
Ali nikad ih nisam ni pogledala.
Zbog tebe.
Mora da se šališ.
Pogledaj ovdje, „dostupan 24 sata na dan“. Možeš me nazvati kad god.
-Retro posjetnica. -Tako je.
Još jedno.
Evo potpisane loptice.
Tako je.
ZA NAM DO-SANA
„Slijedi svoj san.“
Lijepo.
Ajme, kakve budalaštine.
„Ploviti bez karte“?
Znači, dao si joj posjetnicu?
Bezobzirno, bez razmišljanja o posljedicama?
-Da, moglo bi se reći. -Gledaj.
Da to napraviš, poginuo bi.
Da naletiš bilo na oluju bilo na morskog psa, sigurno bi poginuo.
Ali rekli ste da se poistovjećujete.
Bilo je figurativno, bila je metafora.
Što je metafora?
Metafora je figura riječi koja opisuje predmet ili događanje.
-I to na način koji nije… -Zašuti!
Dobro, zašutjet ću.
Pa, što ćeš učiniti?
Hoćeš li ju opet vidjeti?
I opet joj lagati?
Znači, nastavit ćeš lagati tisućama godina?
Ne, ne tisućama godina.
-Najduži životni vijek… -Ne radi se o tome.
Bože!
Skroz si me smeo!
Bilo kako bilo, sad je dosta.
Predstava je završena.
Nemoj joj se nikad više javiti.
Dobro.
Ali što ako se ona meni javi prva?
-Javila ti se? -Da.
Nikad ranije nisam dobio poruku od cure,
osim od mame.
Svaka čast. Tvoji se sigurno ponose tobom.
Hvala vam.
-Što kaže? Daj da vidim. -Evo.
Lijepo te je bilo danas upoznati.
Hvala što si mi pomogao. Dugujem ti.
Nadam se prilici da ti se odužim.
Žudiš li za nečime? Ili želiš nešto?
Žudim za prženom piletinom.
Želim li nešto?
-Memorijski štapić od 128 gigabajta. -Jesi lud?
-Odmah to izbriši. -Dobro.
Odsad mi pokazuj prije nego joj pošalješ poruku.
-Dobro. -Piši ovako.
-„Piši ovako.“ -Ne!
Ne piši to.
-Piši što ti kažem. -Može.
Ne moraš se odužiti.
„Ne moraš se odužiti.“
Već si mi se zahvalila, više ne treba.
„Već si mi se zahvalila…“
-Više ne treba. -„Više ne treba.“
Lijepo sanjaj.
Što? Što je?
Ništa.
„Lijepo sanjaj.“
LIJEPO SANJAJ LOL
Izbaci „lol“.
Da izbacim?
-Izbriši! -Dobro.
On je!
DO-SAN LIJEPO SANJAJ
Ajme, hvala. I ti lijepo sanjaj.
Dal-mi, stigla sam!
Bako!
Stigla sam!
-Bako, bako! -Ajme meni.
Zašto si tako glasna? Mislim da mi uši krvare.
Danas sam vidjela Do-sana.
-Dao mi je svoj broj. -Ha?
Koji Do-san?
Kako to misliš? Nam Do-san.
Moja prva ljubav!
Rekla si da nije došao.
Konačno smo se upoznali. U pravi čas.
Pojavio se, izgledao je kao model s piste.
Molim? Zgodan je?
Da, kao model. Izgleda nevjerojatno u odijelu.
Srce mi je umalo stalo.
Najgori od najgorih.
Većina muškaraca izgleda dobro u odijelu.
Teško je ne izgledati dobro.
No Nam Do-san je uspio ne izgledati dobro u odijelu.
Dal-mi je rekla da je jako visok, kao model.
Visok je, ali to je sve.
Mlitav je poput klice graha.
Trebate ovo?
A njegova kosa… Ajme.
Tko se u ova vremena tako šiša?
Kladim se da se sam šišao.
Ta grozna frizura. Ajme!
A što je učinio kad je došao ondje?
Je li pomogao Dal-mi?
-Ugodan vam dan. -I vama.
Je li joj pomogao ili ne?
Do-san je zvijezda večeri
Bako, znaš li što je AI? Umjetna inteligencija.
Da, naravno. Ovih se dana na TV-u puno priča o AlphaGou.
On radi u toj industriji.
To je trenutno najatraktivnije područje IT industrije.
-Ali znaš što je baš iznenađujuće? -Što?
Tako je skroman.
Nimalo se ne pravi važan.
Slušao je sve moje gluposti i odveo me kući
poput pravog džentlmena. Ajme, baš je anđeo.
Dobar je sam po sebi.
Psihopat je.
Nema suosjećanja ni emocija.
Činilo mi se da pričam s robotom.
Dal-mi je rekla da je anđeo.
Jer sam ga ja pokrivao.
Ajme, rekao je tako puno laži.
Preznojio sam se pokušavajući zataškati sve njegove laži.
Hvala ti na upornosti.
Čini se da si dao sve od sebe da pomogneš Dal-mi da sačuva svoj obraz.
Ne želim nastavljati o tome,
ali bilo je tako stresno. Zaista.
U redu. Dobro obavljeno.
Dal-mi je rekla
da je Bogu
sigurno bilo žao zbog svega kroz što ju je proveo.
Možda joj je zato
Bog jučer dao dar. To ona misli.
Kaže da će čak i kad napuni stotu
pamtiti svaku sekundu svake minute.
Bilo je kao u snu.
Pretjeruje.
Sve je to zahvaljujući tebi.
Brine me što će se dogoditi.
Vrlo brzo će saznati da je Nam Do-san pravi luzer.
-Ne brini. -Što? Zašto?
Odsad samo gledaj svoja posla.
Ja ću to riješiti.
Vi ćete riješiti? Kako?
Reći ću joj istinu.
Da sam ja napisala lažna pisma
i angažirala Do-sana.
Molim?
Znaš, život nije san.
SLIJEDI SVOJ SAN
SEO DAL-MI
Bio je to lijep san i čini se da je dobro spavala.
Vrijeme je da je se probudi.
Znala sam.
Ali zašto…
Bit će tako razočarana.
Mora se to dogoditi, prije ili kasnije.
Bolje sad nego kasnije.
Da. Istina, ali…
Hvala ti, Ji-pyeonge.
Za sve što si učinio.
Kad ćete joj reći?
Uskoro.
Yeong-sile.
Zašto ne mogu zaspati?
Sigurno vam je nešto na umu.
Da, je. Što da napravim?
Naspavajte se. Sutra će vam, kad se probudite odmorni,
na pamet pasti svježe ideje.
Što sam uopće očekivao?
Yeong-sile.
Ne mogu zaspati.
Sigurno vam je nešto na umu.
NATURE MORNING
Sastanak je u 11, zar ne?
Da, gospođice.
NATURE MORNING
HRANA ZA VAŠE ZDRAVLJE
Želim da tipografija bude malo istaknutija.
Možeš li dodati sjenu?
I-su, možeš li potvrditi moj let?
Gospođice, večeras imate sastanak odbora.
Sastanak odbora?
Avion mi uskoro kreće.
Ja sam sazvao sastanak.
Tata.
Hej, on je iznenada…
Mislim, zvao je i rekao je da vas želi vidjeti, gospođice.
Vidjela sam te jučer. Što se događa?
Htio sam vidjeti svoju krasnu kćer prije nego ode.
A i o nečemu bih htio raspraviti.
Vratila si se nakon tako dugo,
a nisi se stigla odmoriti. Jesi umorna?
Ne, dobro sam.
Ajme, ona nije dobro.
Nedostaje joj sna. Izgleda iscrpljeno.
Gle, to joj je od krvarenja iz nosa.
Hvala ti na brizi,
ali stvarno sam dobro.
Dobro.
Bio sam previše sebičan.
Kao otac sam se trebao brinuti za tvoje zdravlje.
Tata, ja sam…
Zašto ne dopustiš bratu da vodi sve ovdje,
a ti se fokusiraš na ispostavu u SAD-u?
Zar misliš da mu tvoj tata daje da radi za tebe
samo da bude tvoj tajnik?
Ajme meni. Ne, tata.
Nema šanse. Ne znam ja voditi tvrtku.
Tako je. A ni zaposlenici ne bi bili sretni.
Ni ulagači ne bi razumjeli iznenadnu promjenu.
Ulagači? Koji?
-Koliki je moj postotak vlasništva? -Iznosi 72 posto.
Moj je 14 posto. Zajedno držimo 80…
Zapravo, 86 posto.
Sang-su i ja sami znamo
sazivati sastanke i odlučivati
s odborom i dioničarima.
Čije ti razumijevanje treba?
Puno se priča o balansu poslovnog i privatnog.
Smatraj ovo posebnim darom od nas dvojice
za balans poslovnog i privatnog.
Dobro.
Hvala ti.
Ovo izgleda tako dobro. Hvala ti, Dal-mi.
Zbilja. Hvala ti, Dal-mi.
Čemu zapravo ovo?
Ovo je jer sam ostvarila dnevni prodajni cilj
od deset milijuna vona.
Molim? Postavila si novi rekord.
Samo 30 000 vona?
I to poklon-vaučer?
Ajme. Kako ono kažu: „Jedan sije, drugi žanje.“
Što sam ti rekla?
Zašto postaviti rekord? Samo ćeš morati raditi više.
Što? Želiš li ti to reći da je Dal-mi slabić?
Zločesta si.
Zašto? U pravu je.
Naporno sam radila i kompaniji zaradila deset milijuna vona.
A gle kako slavim.
I jesam slabić.
Produžit će ti ugovor, zar ne?
Ma daj. Postavila je prodajni rekord.
Naravno da će ga produžiti.
Pitam se hoće li produžiti moj.
Plati nam ručak nakon toga.
Zar nam ne želiš ti platiti,
kako bi proslavila svoj uspjeh?
Baš i ne.
Radije bih živjela na račun uspješnih.
Oprostite. Gdje je ured izvršnog direktora?
Na 32. katu je.
Ovaj ide samo do 16. kata.
Trebate ići onim tamo liftom.
Hvala vam.
Dal-mi, počasti nas ručkom
nakon što ti produže ugovor, može?
Žao mi je. Mislim da se to neće dogoditi.
Neću produžiti ugovor.
Ha?
Ajme meni.
Ma, dobro! Tko te je vrbovao?
Ponudit ćemo ti iste uvjete.
Nema potrebe. I nemam pritužbi na kompaniju.
Zašto onda odlaziš?
Želim biti na 32. katu.
Lift koji mi koristimo me ne može odvesti onamo.
Trebala bih ući u neki koji može.
Zato dajem otkaz.
Molim te, ne radi ovo. Nećemo moći pronaći zamjenu za tebe.
Brzo ćete naći nekoga…
Ne, nećemo!
Danas su rijetki oni s tako jakim osjećajem odgovornosti!
Stani.
-Čuvajte se. -Čekaj.
Ne radi to. Ne dolikuje ti.
Što će biti s kompanijom?
Hvala vam na svemu.
Čekaj, Dal-mi…
Čuvajte se. Idem ja onda.
Molim te, nagovori je da ostane.
Ne, neću.
Navijam za nju.
Da ti kupim poklon ili da te izvedem na večeru?
Radije bih poklon.
Poklon? Što želiš?
ŽELIM TI USPJEH
GLAS AI-JA JANG YEONG-SIL
Dong-cheone.
Zašto je glas AI-ja, Yeong-sil,
još uvijek na popisu za procjene?
Pa, testirao sam ga.
-Ponekad je točan. -„Ponekad“ nije dovoljno dobro.
Mora uvijek biti točan.
Čak i kad griješi, jako je šarmantan na neki čudan način.
U školi uvijek bude neki glupan koji je i šaljivdžija.
Znate, oni koje je nemoguće mrziti.
Yeong-sil je takav.
Pa? Što želiš reći?
Inzistiraš da ga stavimo na popis?
Pa, samo ako je vama to u redu.
Rekli ste mi da provjerim s vama
prije slanja poruka Dal-mi,
pa vam šaljem poruku koju sam dobio od nje.
Znaš za drvo koje donosi novac, zar ne?
Dobila sam jedno lijepo.
Savršeno je za tvoj ured.
Idem prema adresi s posjetnice.
Kakva upornost!
Molim? Ne pokušavam biti uporan.
-Rekao sam da ću tako samo ako odobrite. -Moram izaći.
Dobro. Onda mičemo Yeong-sila.
Ne, stani.
Ostavi ga na popisu.
Što? Stvarno?
Da ga ostavim?
Što je sad to bilo? Zbunjuje me.
Meka je srca, a drskog ponašanja.
Halo? Nam Do-san pri telefonu.
Pa kamo Seo Dal-mi ide?
Koja je adresa s tvoje posjetnice?
Našeg ureda. Bio si ovdje.
Kvragu.
Moram reći, tako je čudna.
Što joj je? Grozno je nepredvidljiva.
Pa, mi pokušavamo počistiti.
Čišćenjem neće biti ništa drugačije!
Hajdemo.
-Uđite. -Ondje.
-Ajme! -Oprezno, molim.
Kvragu. Je li ovo zaista potrebno?
-Požurite. -Pokret.
Ne obazirite se na mene.
-Daj meni… -Ne, pomoći ću vam.
-Plaćaju li nas? -Nemam pojma.
OSVAJAČ 1. MJESTA
Evo.
SAMSAN TECH
Evo. Obuci ovo. Požurite, može?
-Trebam promijeniti čak i stil oblačenja? -Lijepo je.
-Da se zamijenimo? -Ne.
Došla si.
Vau, ovaj je ured ogroman.
-Je li ovo tvoj ured? -Da.
Čišćenje ovog ureda je sigurno gnjavaža.
Drago mi je što si toga svjesna.
Mislim da ih nisam upoznala.
Recite bok. Oni su moji kolege, suosnivači Samsan Techa.
Ovo je Yong-san a…
-Ja sam Chul-san. -Da, Chul-san.
-Zdravo. -Čuo sam mnogo o vama.
Do-san, Yong-san, Chul-san.
Jeste li braća?
Ne, znamo se iz fakultetskog kluba.
-Prijatelji smo iz kluba. -Do-san.
Yong-san i Chul-san.
Tri Sana. Stoga ime Samsan Tech.
Genijalno, zar ne?
To je ime tako jadno.
Pa, kad ste osnovali ovu tvrtku?
Započeli smo prije tri godine. Pa bih rekao da su prošle dvije.
Je li ministrica ili tako nešto?
Je li došla u inspekciju?
Gospodine Hane, što vi radite ovdje?
I ja se pitam.
Što vi radite ovdje?
-Evo, poklon za tebe. -Ha? Poklon?
Drvo novca.
Donosi bogatstvo.
ŽELIM TI USPJEH
Pa, mislim da drvo ne može donijeti bogatstvo…
Zahvali joj.
Hvala ti.
Došli ste ovako daleko samo kako biste ostavili tu biljku?
Da.
I moram ti nešto reći.
Što je?
Iskreno, mislila sam da neću biti ni do koljena sestri.
No sad mislim da sam joj zapravo ravna.
Pa, ionako sam oduvijek bila puno ljepša.
-Ajme. -A kad govorimo o dečkima.
Sigurna sam da će moj biti bolji ulov.
Koji…
Problem je moj društveni status. Tu kaskam.
Krivila sam svoju dob i svijet za to,
no sama sam si kriva.
Sram me je i osjećam se izgubljeno.
Ajme, ne. I ja se osjećam izgubljeno.
Nemoj. Postoji odgovor.
Ti si odgovor na sve moje probleme.
Mlađi si od moje sestre, no tako si sposoban.
Pa idem tvojim stopama.
Mojim stopama?
Da. Danas sam dala otkaz.
Osnovat ću tvrtku, kao što si i ti.
-Kao što sam ja? -Da.
Ovo postaje sve gore.
-Što ti radiš ovdje? -Baš kako sam i očekivala.
Gdje ti je tajnik? Zašto to vučeš sama?
Sang-su je zauzet današnjim sastankom odbora.
A ti? Kamo ćeš ti?
Znaš da danas odlazim.
Ulazi. Odvest ću te.
Kamo?
Što ti je? Znaš kamo idem.
Ne, ne znam.
Kamo? Do Zračne luke Incheon?
Ili do tvog ureda?
Do ureda.
Tako treba. Budi kao lija. Pođi u ured i nastavi se smiješiti.
Pokušaj tati ići niz dlaku.
Tako ćeš moći spriječiti da ti onaj idiot oduzme sve.
Gđica Won In-jae je danas trebala predsjedavati,
no zamijenit ću je ja jer je pošla na poslovni put u SAD.
Kao što vidite, dala mi je punomoć.
DIONIČARKA: WON IN-JAE
Dok stoji ondje
i izgleda kao izvršni direktor.
Da, izgleda.
Gđica Won
je izrazila želju da odstupi
kako bi se usredotočila na proširenje ispostave u SAD-u.
Nije najsretniji rasplet,
no podržavaju li ga svi prisutni?
-Da. -Da, podržavamo.
Onda svi podržavaju i nema prigovora.
Tko se onda od prisutnih slaže
da bih ja, Won Sang-su, trebao biti imenovan novim izvršnim direktorom…
Što mu je?
Svi će se složiti, ne može jednostavnije.
Nisi otišla?
In-jae, mislio sam da ti je danas let.
Nisam htjela propustiti zabavu.
Stoj uspravno.
Netko ti očito čuva leđa,
pa stoj uspravno i ponosno.
Tata, zahvaljujući tebi sam naučila skupu lekciju.
Ako je na početku lako, lako će i biti izgubljeno.
A izvršni direktor bez dionica
nije ništa bolji od prožvakane žvakaće.
In-jae.
Hvala ti na neprocjenjivoj lekciji.
IZVANREDNA GLAVNA SKUPŠTINA
Ne idem u SAD.
Ako želiš, taj ti idiot može voditi ispostavu u SAD-u.
Molim? „Idiot“?
„Idiot“?
Ja?
Zar si skrenula pameću?
Jesi li došla napraviti scenu?
Da. Uvijek sam to željela, ali nikad nisam mislila
da imam pravo.
Treba imati pravo za pravljenje scene.
-Kako to misliš? -Jedno bi bilo dok uživam u bogatstvu.
Tad bi ljudi rekli da nemam srama, poput tebe.
Ha?
Pa sam odustala od svega.
Nisam to više mogla podnijeti, pa sam htjela sve zabrljati.
I? Jesi li sad sretna?
Što si uspjela reći sve?
Da, jako sam sretna. Osjećam ogromno olakšanje.
I ti bi to trebala učiniti, mama. Tad bi shvatila.
Osjećaš olakšanje?
Tako si naporno razvijala kompaniju! Kako si mogla?
Osjećaš li se sad slobodno?
Ne.
Osjećam se usrano.
Što se tiče duljine, da odrežem ovoliko?
A do ovdje?
MJESTO SNOVA
PRIHVAĆAMO PRIJAVE
NA SAND BOXOV 12. STALNI PROGRAM
Što je to?
Ona dva milijuna vona.
Naposljetku ste napravili što sam tražio, doduše nespretno.
Vau, keš je.
Koliko se još moramo ovako pretvarati?
Gotovo je, ne više.
Dal-mijina baka je rekla da će joj reći istinu.
Istinu? Kako to misliš?
Istinu o svemu, od pisma do zabave.
Molim? Onda ni nismo trebali dolaziti ovamo.
Tako je. Ionako će saznati.
-Zašto ste onda sve ovo namjestili? -Žao mi je.
I ja se kajem.
Gospodine Hane.
Mora li ona reći Dal-mi istinu?
Nastavimo li ju obmanjivati,
ne mora joj reći.
Ali kako?
Ne možeš nastaviti lagati o svemu.
U pravu je. To bi bilo previše.
To bi bila prevara.
Dal-mi smo rekli dvije laži.
Kao prvo, vi ste napisali pisma prije 15 godina,
no rekli smo da sam ja.
Kao drugo, lagali smo joj da sam direktorska faca.
Što se prve laži tiče, sve će biti u redu ako joj ne kažete.
To što ste vi napisali pisma, a ne ja…
Možete li čuvati tu tajnu?
Želim,
jer me sram što sam ih napisao.
Problem je u drugoj laži.
Ali neće više biti problem ako upadnemo u Sand Box.
IZVRSNO
Pokazuješ li ti to meni srednjak?
Ne.
Hvala ti na pomoći. Nadam se da se više nećemo viđati.
Zašto stalno pretpostavljate da neće uspjeti?
Niste ni vidjeli naš demo.
-Naša tehnologija… -Sigurno je izvrsna.
Hvalili ste se njome u svom poslovnom planu.
Ali kako bi se koristila?
Nemate čime privući ulagače. Koji vam je poslovni model?
I kako ćete generirati stalan profit?
Nemate jasnu predodžbu.
Dobiti podršku tutora? Brz tečaj?
Takvim trikovima
nećete upasti u Sand Box.
Sve je stvar potencijala.
Morate dokazati da ga imate bar u tragovima!
Ovim će tempom Samsan Tech propasti jako brzo.
Prestani trošiti novac svoje obitelji i potraži drugi posao.
Prestani plakati ili izlazi!
Zašto, dovraga, plačeš? Prestani!
Momci, uspjeli smo.
-Uspjeli u čemu? -Što je?
CODA… Osvojili smo prvo mjesto!
Hej, istina je. Vidim Samsan Tech. Prvo mjesto.
-Osvojili smo prvo mjesto! -Ne samo prvo mjesto.
Prednost nam je ogromna!
CODA? Prijavili ste se na to?
Što kažete na ovo? Ima li tu barem tragova?
CODA SAMSAN TECH
Ajme meni.
-Tako smo naporno radili za ovo. -Ajme.
PRIHVAĆAMO PRIJAVE NA SAND BOXOV 12. STALNI PROJEKT
SAND BOX SLIJEDI SVOJ SAN
SAND BOXOV 12. STALNI PROJEKT
OVDJE SE OSTVARUJU VAŠI SNOVI
ŽELIM OSNOVATI RAZVOJNU TVRTKU JER
ŽELIM BITI INSPIRATIVAN IZVRŠNI DIREKTOR
ŽELIM U LIFT DO VIŠIH KATOVA
NE ŽELIM DA ME SMATRAJU PROŽVAKANOM ŽVAKAĆOM
ŽELIM KRIVO SHVAĆANJE PRETVORITI U STVARNOST
ŽELIM OSNOVATI RAZVOJNU TVRTKU JER
ŽELIM OTPLATITI SVOJ DUG
Gospodine Hane.
Što vi radite ovdje?
Zdravo, gđice Yoon.
Osnivate li
razvojnu tvrtku?
Ne, nisam zato ovdje.
Zanima li vas onda netko od prijavljenih?
Pa…
Smijem li se prijaviti za mentora na 12. stalnom projektu?
Što vam je?
Rekli ste ne kad sam vas gnjavila da to učinite.
Zanima me jedna tvrtka.
A da? Koji tim?
-Bolje je da ne znate. -Zašto?
Jer oni neće upasti. Nadam se da neće.
Onda im ne bi trebao mentor.
Ipak, za svaki slučaj.
Možda im se posreći, pa upadnu.
Hajdemo.
Recite mi koji je to tim.
NOV POČETAK ZA MOJU NOVU BUDUĆNOST
ŽELIM SE OSVETITI
Dobro. Opusti se, Do-sane.
-Jesi li spreman? -Da.
Hajdemo.
U redu.
-Snimamo. -Bok!
Zovem se Nam Do-san.
Izvršni sam direktor Samsan Techa.
Čast nam je biti prvi…
Ajme, ne mogu ja ovo. Zar stvarno moramo?
-Ajme. -Rez.
Nećemo biti na dodjeli nagrada,
pa bismo bar trebali poslati video.
Hej, samo to napravi. Ionako si ti kriv za sve.
Molim? Zašto?
Zar se ne sjećaš? Stvarno?
Recimo da osvojimo nagradu,
ali ne možemo naći letove.
Žele uložiti u našu tvrtku, a mi nismo ondje. Baš grozno.
Ne želimo da se dogodi takva tragedija, zar ne?
Broj putovnice.
Kad sam nam namjeravao rezervirati letove za San Francisco…
-Što? -Gasite svjetla!
Jesu li ovdje?
-Da bar nisi izazvao toliku pomutnju. -Ajme!
Letjeli bismo preko Pacifika.
Dobro, u redu.
Ali ovo je predugo.
-Je? -Da.
Prema genijalnom Leu Burnettu reklame
trebaju biti jednostavne, pamtljive,
zabavne i privlačne.
Znaš za Lea Burnetta!
-To mi je moto. -U redu.
Onda smislimo tri utjecajne rečenice.
„Mi smo budućnost.
Trebamo partnera. Zaradit ćemo puno novca.“
Što misliš?
Sviđa mi se. Hajmo s tim, može?
-Može! -Može!
-Ajmo. -Hej, opusti se.
-Neka bude utjecajno. -Da.
-Spreman si, zar ne? -Da.
Snimamo.
Kreni!
Mi smo budućnost! Trebamo partnera!
Puno novca!
Dobro! Rez. Lijepo. Svaka čast.
-To je to? -Iz prvog pokušaja?
-Gotovi smo? -Bilo je dobro.
Baš kao u storyboardu.
Imali smo storyboard?
Hej, ne možemo iskoristiti ovo.
Snimimo opet. Bilo je loše.
Ne, montaža radi čuda.
Ja sam korejski Leo Burnett.
Želiš li vidjeti? Pričekaj.
-Hej, možemo li zaista vjerovati tom tipu? -Čast nam je biti prvi…
Mi smo budućnost!
Čuo sam da na YouTubeu ima srebrni gumb.
Snimao je reklame.
Čak mi ni ono zeleno platno ne ulijeva nadu.
Sjajno! To je to. Imamo ga. Tako treba.
-Cheon-ho. -Da?
-Poprilično je dobar. -Da?
-Ajme. -Rekao sam ti da je dobar.
Što se naknade tiče…
Ne brini. Bratići smo.
Nisi nam naplatio za posjetnice. Dopusti da ti platim.
U redu je. Zovi me kad god trebate moju pomoć.
Video-produkcija, montaža, PR i marketing.
Studio Jakdu je tu za vas.
-Nadam se da ga nećemo morati zvati. -Yong-sane.
-Evo, Chul-sane. -U redu je.
Uzmi ju. Lijepa je.
To!
Ali želim jedan posto vaših udjela. To znaš, zar ne?
Cheon-ho.
-Hvala. -Naravno.
Ne brini. Pobrinut ću se da izgleda vrhunski.
-Stvarno? -Da, već izgleda dobro.
Vidite?
-On mi je bratić. -Da, očito.
Jakdu.
Hvala vam na kišobranu, gospođo. Ugodna vam večer.
-I vama. -Čuvajte se.
Opet ti?
Kreni na spojeve ako me imaš vremena posjećivati.
Jeste li večerali?
Samo pričaj ovdje.
Zaboravi večeru. Što je?
Hoće li potrajati?
Nego, zar zaista moramo poslati video?
Na CODA-inom web-siteu piše da smo na prvom mjestu.
Da, znam.
Ali to nije dovoljno.
Tako je. Naša bi poruka trebala obići svijet.
-Želimo postati globalna kompanija. -Točno.
-Tražimo ulagače. -Da!
-Ali imamo g. Hana. -Ma daj!
Hej, sad bismo trebali pregovarati s Googleom i Amazonom.
Han Ji-pyeong?
Sitne ribe poput njega nisu na našem nivou.
Ali smatram…
Još uvijek smatram da bi nam on bio najbolji partner.
Zašto to smatraš?
Zato što…
G. Han i nas trojica imamo istu ciljnu funkciju.
„Ciljnu funkciju“?
Dobro.
Gledajte ovamo.
Postoje dvije neuronske mreže, ulagač i mi.
Recimo da te mreže uspostave Nashovu ravnotežu.
Ulagač i mi. Han Ji-pyeong.
Samsan Tech.
To su te dvije mreže.
-Aha. -Aha.
-Slušate li? -Aha.
Dobro. Ako su previše različite, bit će teško izračunati funkciju gubitka
i učenje neće biti lako.
No što ako imaju istu ciljnu funkciju?
Tada nam treba samo jedna funkcija gubitka.
I proces učenja je lakši.
To je to!
Zbog ovoga ljudi uvijek seru po studentima inženjerstva.
Kažeš da možemo očekivati dobre rezultate jer dijelimo isti cilj.
Zašto bi to rekao na tako uvijen, okolišan način?
Koji je njegov cilj? Jesi li siguran da dijelimo isti cilj?
SAMSAN TECH
-Uspjeh Samsan Techa. -Ajme, kakva budala…
To je naš cilj, ne njegov!
Ne, ima isti cilj kao i mi.
Na čemu to temeljiš?
Kažem to jer moramo uspjeti kako ne bismo razočarali Dal-mi.
A znam da on ne želi razočarati Dal-mi, kao ni ja.
-Kao ni ti? -Da.
Ne bih trebala Dal-mi reći istinu?
Razmislio sam o tome i nije velika stvar.
Samo trebamo držati jezik za zubima i Do-sana
pretvoriti u pravog muškarca.
Hej, to je velika stvar.
Kako ćemo to učiniti? On je luzer.
Neće biti lako, ali nije nemoguće.
I moja je specijalnost.
Čemu sva ta muka? Zaboravi.
Hajde.
Dajte da probam.
Zašto si takav?
Ovih dana ne mogu ni spavati zbog svog 15-godišnjeg duga.
-Zato ovo radim. -Nema to smisla.
Ponovo smo se sreli prije manje od mjesec dana.
Zar čitavo ovo vrijeme ne spavaš?
Bilo ti je dobro 15 godina. Zašto odjednom ne možeš spavati?
Zašto?
Zašto me ispitujete?
Jer je čudno.
Čemu sve to kako bi pomogao nekome?
Pa, rekla je da je bilo kao u snu.
Snu koji će pamtiti zauvijek.
Toliko ju je usrećio.
Želite joj to oduzeti? Biste li mogli živjeti sa sobom nakon toga?
Ajme, ne bih.
Ji-pyeonge.
Nemojmo ju onda probuditi iz tog sna. Nemojte joj sve oduzeti.
Samo ju pustite na miru.
Nam Do-san iz njezinog sna.
Pretvorit ću ga u javu.
-Sad smo kvit? -Ne, ne još.
Što još?
Da mi ne duguješ…
Ne, nema šanse.
Jesi li takav zato što…
Uspjeh Samsan Techa.
Seo Dal-mi, Han Ji-pyeong i Nam Do-san.
Jesam ja jedini koji ne razumije?
A Han Ji-pyeong…
Da, čini se da on i Seo Dal-mi imaju dugu prošlost.
Ali što je s tobom?
-Sa mnom? -Tebi je gotovo pa nepoznata.
Zašto ti je stalo hoće li biti razočarana?
Nema smisla.
U pravu si.
Ipak ne želim da bude razočarana.
Dobro, ali zašto?
-Do-sane. -Da?
-Tebi… -Da.
Ta žena, Seo Dal-mi.
Tebi se ona sviđa?
Jesi li takav zato što
gajiš
osjećaje prema Dal-mi? Zato?
Ne.
Da.
-Cheon-ho, kad počinje? -Uzmi ovoga.
-Hej, budi bolji sljedeći put. -Tiho, može?
Jedite. Jedite do mile volje.
Ovo cvijeće zatrpava našu malu dnevnu sobu.
Ajme, gle ti to cvijeće.
-Jedite. -Djeco, jedite do mile volje.
-Jedite još. -Da, jedite.
Gle, počinje!
-Ajme meni! -Počinje!
Dragi, počinje.
Čekajte. Je li to natjecanje jako poznato?
Ajme, nije velika stvar. Znaš li što znači „AI“?
Umjetna inteligencija, ne atipična influenca. Pročitaj ovo.
-Evo, pročitaj ovo. -Ajme.
Znamo što je. Kao AlphaGo.
Da, tako je.
Čula sam da je poput Olimpijade te industrije,
ali ne znam mnogo.
Aj, sigurno se jako ponosite njime.
Geum-jeong, rekla si
da si u svome snu o začeću pronašla divlji ginseng.
Ajme, je li u mome bilo batata?
Moj me sin baš frustrira.
Ne zvjeraj u mamu.
-Otiđi mami po piće. -Ovogodišnji…
Sad će proglasiti!
-Slušajte! -Čak su iznenadili žiri.
Sad ćemo proglasiti osvajače prvog mjesta
sedmog CODA-inog natjecanja u raspoznavanju slika.
A pobjednici su…
Iz Južne Koreje! Samsan Tech, Nam Do-san.
SAMSAN TECH
-Svaka čast! -Uspjeli smo!
Sjajno, momci!
-Nam Do-san! -Prvo mjesto!
-To! -Ajme meni!
Ajme, sigurno se jako ponosite sinom.
Čestitam.
Slušajte! Do-san će održati govor!
-Čestitam. -Sad ćete vidjeti Do-sana.
Nažalost, Samsan Tech danas nije mogao biti ovdje s nama,
no ipak će nam se pridružiti, preko ekrana.
Upoznajmo izvršnog direktora Samsan Techa,
Nam Do-sana.
Bok.
SAMSAN TECH
Zovem se Nam Do-san.
Izvršni direktor Samsan Techa.
Mi smo budućnost. Da, trebamo partnera.
Bok. Da, zaradit ćemo puno
novca!
Novca!
NOVAC
Novca.
Bok.
Au, pala sam.
Taj luđak.
Ovo je iritantno.
…puno novca!
Novca!
NAM-DO SAN NA PRVOM MJESTU
-Ugasi! -Novca!
-Ajme meni. -Ajme.
Novca!
-Ispada da nam je Leo Burnett anti-fan. -Novca!
Zbog zelenog sam se platna baš ustrtario.
Rekao sam vam da mi ono nije ulijevalo nadu.
Neko vrijeme ne dolazi kući.
Žao mi je, Do-sane.
Samo plači. Plači do mile volje.
-Vau. -Sjajno.
-Nova vrsta K-popa? -Nema šanse.
-Ma daj! -Kakve budalaštine!
-Nevjerojatno. -Ma daj.
-Hej, prestanite! -Novca!
-Zaista je… -Što je to?
Nevjerojatan.
Bok.
Nije li to mjesto za one koji nemaju ni novca ni veza?
Ranije sam naletio na Dal-mi.
U toj odjeći?
Do-san i ja sutra idemo na prvi službeni spoj.
-Jeste rekli da je ovo salatna vilica? -Desertna vilica!
Što je nekome redovno, drugome može biti izvanredno.
-Tako je. -Što?
Što?
Što ti se sviđa na meni?
Samo me savjetujte, bilo o stilu oblačenja bilo o poslu.
Što tvoja faca od dečka radi ovdje?
Zašto si ovdje?
Prijevod titlova: Mario Komljenović